|  |  |  |
| --- | --- | --- |
| Δ.Ε.Υ.Α.Σ. | Σπάρτη | ……**23-03-2020**……….. |
| **ΔΗΜΟΤΙΚΗ ΕΠΙΧΕΙΡΗΣΗ** | Αρ. Πρωτ. |  |
| **ΥΔΡΕΥΣΗΣ – ΑΠΟΧΕΤΕΥΣΗΣ** |  |  |
| **ΣΠΑΡΤΗΣ** |  |  |
|  |  |  |
| Διεύθυνση | Ηλ. Γκορτσολόγου 60 |
| Ταχ. Κώδικας | 23100 |
| Πληροφορίες |  |
| Τηλέφωνο | (27310) 25331 |
| Fax | (27310) 28284 |
| E-mail | deyaspa@gmail.com  |  |

**ΘΕΜΑ :** ΑΠΟΧΕΤΕΥΤΙΚΟ ΔΙΚΤΥΟ

**Σχετ. :**

Προσοχή στις απορρίψεις μας στην τουαλέτα τις ημέρες αυτές της αυξημένης προσωπικής φροντίδας λόγω κορονοϊού, συνιστά στους καταναλωτές της η Δ.Ε.Υ.Α. Σπάρτης.

Συγκεκριμένα, συστήνεται στο καταναλωτικό κοινό της Σπάρτης να μην απορρίπτονται στις τουαλέτες χαρτιά από ρολά κουζίνας, χαρτοπετσέτες, χαρτομάντηλα ή αντισηπτικά υγρομάντηλα, γάντια μιας χρήσης ή ακόμη και μάσκες, προϊόντα που κατά κόρον καταναλώνονται το τελευταίο διάστημα στο πλαίσιο της ατομικής φροντίδας και προστασίας από τον COVID-19.

Τα προϊόντα αυτά δε διασπώνται και, σε συνδυασμό με λίπη και λάδια, μπορεί να προκαλέσουν εμφράξεις στις σωληνώσεις, τα αντλιοστάσια και τις εγκαταστάσεις αποχέτευσης, σε μια περίοδο μάλιστα κατά την οποία η εταιρεία λειτουργεί με προσωπικό ασφαλείας για τη διασφάλιση της υγείας των εργαζομένων της.

Η Δ.Ε.Υ.Α. Σπάρτης υπενθυμίζει, επίσης, τη διαχρονική ανάγκη απόρριψης στον κάδο και άλλων προϊόντων ατομικής υγιεινής, όπως σερβιέτες, πάνες, μπατονέτες, καθώς όλα αυτά, όπως και τα παραπάνω, προκαλούν προβλήματα στο αποχετευτικό δίκτυο του Πολεοδομικού μας Συγκροτήματος, ακόμη και πλημμύρες με λύματα σε σπίτια και επιχειρήσεις.

Δεν ρίχνουμε τίποτε στη λεκάνη της τουαλέτας, προσέχουμε τα δίκτυά μας και τους ανθρώπους μας και εφαρμόζουμε αυστηρά τους κανόνες προσωπικής υγιεινής την περίοδο αυτή, συστήνει η Δ.Ε.Υ.Α.Σ. στους Σπαρτιάτες.

 Εκ της Διεύθυνσης